القضاه الاربعه هما القضاه اللى بيمثلوا المذاهب الاسلاميه القانونيه الاربعه ، الحنفى و المالكى و الشافعى و الحنبلى. بعد ما مسك الظاهر بيبرس الحكم فى مصر عين القضاه الاربعه كنواب لقاضى قضاة مصر " تاج الدين ابن بنت الأعز " فى سنة 1262 ، و استمر العمل بنظام القضاة الاربعه طول ايام الدوله المملوكيه لغاية ما غزا العثمانيين مصر و احتلوها سنة 1517 فعزل نايبهم خاير بك القضاه الاربعه سنة 1518 و اتغير النظام القضائى فى مصر و بقى على النظام العثمانى الحنفى.